text: চিকিৎসক মহলে আতঙ্ক! করোনা সংক্রমিত কিশোরের শরীরে একইসঙ্গে বাসা বেঁধেছ আরও এক মারণ রোগ | kawasaki like symptoms among young with coronavirus cases in mumbai doctors worried – News18 Bangla
  চিকিৎসক মহলে আতঙ্ক! করোনা সংক্রমিত কিশোরের শরীরে একইসঙ্গে বাসা বেঁধেছ আরও এক মারণ রোগ
  মারণ করোনার তীব্রতা বাড়িয়ে দিচ্ছ এই নয়া রোগের সংক্রমণ
  Last Updated : June 28, 2020, 08:24 IST
  #মুম্বই : করোনা সংক্রমণের মধ্যে আরও আতঙ্কের আবহ আরও চরমে ৷ ঘটনাটি মুম্বইয়ের ৷ এক তরুণের শরীরে পাওয়া গেল কাওয়াসাকি রোগের লক্ষণ ৷ এইরকম রোগের সংক্রমণের প্রথম খবর পশ্চিম মুম্বই থেকে ৷ ভারতে কাওয়াসাকি রোগের লক্ষণ এই প্রথমবার দেখা গেল ৷ কোভিড ১৯ -র সংক্রমণ নিয়ে এইমুহূর্তে গোটা পৃথিবী তটস্থ ৷ বিজ্ঞানী ও চিকিৎসকরা এই রোগের ওষুধ ও ভ্যাকসিনের রিসার্চ চালাচ্ছেন ৷ করোনা রোগীর শরীরে অন্য রোগের লক্ষণ পাওয়া যাওয়ায় চিকিৎসক মহলে জোর চাঞ্চল্য তৈরি হয়েছে ৷
  কী এই কাওয়াসাকি রোগ
  কী কারণে এই রোগ হয় এখনও চিকিৎসকরা জানেন না ৷ মূলত পাঁচ বছরের নীচের শিশুরা এই রোগে আক্রান্ত হয় ৷এটা এক ধরণের vasculitis এই রোগে মূলত জ্বর হয় ৷ সারা শরীরের ব্লাড ভেসেলগুলি সংক্রমিত হয়ে যায়৷ পাঁচদিন মতো এই জ্বর থাকে এবং কোনও ওষুধেই জ্বর কমে না ৷
  মুম্বইয়ের একটি প্রাইভেট হাসপাতালে ভর্তি কিশোরের শরীরে অদ্ভুতভাবেই এই রোগের লক্ষণ পরিস্ফুট হয়েছে ৷ প্রচণ্ড জ্বর তার সঙ্গে সারা শরীরে চাকা চাকা দাগ ফুটে উঠেছে ৷ চিকিৎসকদের মতে এই লক্ষণগুলি কাওয়াসাকির সঙ্গে একরকম ৷ কিশোরের শরীর এতটাই খারাপ হয়েছে যে তাকে আইসিইউ তে পাঠানো হয়েছে ৷ কিশোরের কোভিড ১৯ -র সংক্রমণ তার বাবার থেকে হয়েছে ৷
  ভারতে এই কেস প্রথমবার পাওয়া গেলেও পৃথিবীর বিভিন্ন দেশে করোনার সঙ্গে কাওয়াসাকি-র সংক্রমণের ঘটনা এরমধ্যে পাওয়া গেছে ৷ এপ্রিল মাস নাগাদ আমেরিকা, স্পেন, ইতালি ও চিনে কম বয়সীদের মধ্যে করোনার সঙ্গে সঙ্গে কাওয়াসাকির সংক্রমণ পাওয়া গিয়েছিল ৷ আমেরিকা একটি রিসার্চ অনুযায়ী আমেরিকায় প্রায় ৫৮ টি এই ধরণের কেস পাওয়া গেছে ৷
  মহারাষ্ট্র এখনও অবধি ১১ থেকে ২০ বছর বয়স্কদের মধ্যে করোনা সংক্রমণের ৯৩৭১ টি ঘটনা সামনে এসেছে ৷ আর ১০ বছরের কম শিশুদের ৫১০৩ টি ঘটনা সামনে এসেছে ৷ বিশেষজ্ঞ চিকিৎসক তনু সিংঘল জানিয়েছেন কাওয়াসাকির লক্ষণ দেখা গেলে শরীর দ্রুত ভীষণ খারাপ হয়ে যায় ৷ তিনি ওই বিশেষ কিশোরের ক্ষেত্রে বলেছেন এই ধরণের রোগীদের দ্রুত হাসপাতালে ভর্তি না করলে চিকিৎসকদের জন্য তা প্রচণ্ড চিন্তার হয়ে যায় ৷
  ব্রিটেনও এর আগে এপ্রিল -মে মাস নাগাদ করোনা ও কাওয়াসাকি সংক্রমণের ঘটনা সামনে এসেছে ৷ ন্যাশানাল হেলথ সার্ভিস সেই সময় নিজেদের বিবৃতিতে জানিয়েছিল এই রোগে ধুম জ্বর ও তার সঙ্গে প্রবল শ্বাসকষ্টের লক্ষণ দেখা যায়, চোখ লাল ও গলাতেও ছড়ায় সংক্রমণ ৷